《初伏大雨戏呈无咎四首》
宋代·邓忠臣

突洽尘鱼生甑釜，十年都城困风土。
不辞挥汗过三伏，败屋怯风滂沱雨。
张侯作诗召清风，渴读如饮雪山乳。
笑我形容太瘦生，我亦悔前用心苦。
晁子迭唱亦起予，两从终日同堂语。
奈何拘学技艺穷，跛鳖欲趁骕骦舞。
魁然围腹贮文史，朝来气爽宽酒户。
为君急置槎头鳊，缕翠霖红落雕俎。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。